[Resep] Romerige biltongquiche | Maroela Media
[Resep] Romerige biltongquiche
Romerige biltongquiche Foto: Lekker & Vinnig
Jy kan ook ’n oondvaste tertbord gebruik as jy nie ’n quichepan het nie. As jy nie van ’n dik kors hou nie, kan die deeg dunner uitgerol word en die oorskietdeeg in ŉ plastieksakkie vir ongeveer drie maande in die vrieskas geberg word.
(Uit: Beste gebak uit Vrouekeur, Marlo Carstens)
Lewer 1 quiche
250 g (½ blok) botter
250 g (1 bakkie) laevetroomkaas
2,5 ml droë pietersielie
250 ml biltongskyfies, fyner gekap
375 ml gerasperde Cheddarkaas
3 ekstragroot eiers
250 ml dubbeldik room
Sif die koekmeel en sout saam.
Vryf die botter by die koekmeel in tot dit soos broodkrummels Iyk.
Roer die roomkaas by en meng tot ’n deeg vorm.
Plaas die deeg in ’n plastieksakkie en verkoel in die yskas vir 30 minute.
Rol die deeg op meelbestrooide werkoppervlak uit.
Voer ’n quichepan met 28 cm-deursnee met deeg uit.
Prik die bodem van die tertkors met ŉ vurk, voer dit met bakpapier en vul dit met droë bone. Bak blind vir 12 minute.
Verwyder die boontjies en bakpapier en bak die tertkors nog 5 minute.
Verwyder uit die oond en hou eenkant.
Verhit die olie en soteer die ui en pietersielie daarin tot die ui sag is. Skep in die tertkors.
Sprinkel die biltong en kaas bo-oor.
Klits die eiers. Voeg die melk en room by en roer weer tot goed gemeng.
Gooi die eiermengsel versigtig in die tertkors en bak vir 35 minute of tot net gestol.
Bron: Lekker en Vinnig – Biltonggeregte
[Resep] Vinnige kaneelrolletjies